Malorie Blackman

Malorie Blackman (født 8. februar 1962 i London) er en britisk barnebokforfatter, som er 
best kjent for den dystopiske Noughts & Crosses-serien i fem bind (2001–08) og for rollen som Children's Laureate fra 2013 til 2015.Malorie Blackman  hos childrenslaureate.org.uk

 Liv 
Hun er utdannet som dataprogrammerer, og debuterte som forfatter i 1990.Forfatterprofil  hos Penguin Books Fra 1990 til 2010 utga hun mer enn 50 bøker: barnebøker, ungdomsbøker, lettlesbøker og bildebøker. Hun har også skrevet for scenen og tv.Forfatterprofil  hos britishcouncil.org

Hun ble utnevnt til Offiser av Order of the British Empire i 2008, og tildelt Eleanor Farjeon Award i 2005. Verna Wilkins' biografi om henne, Malorie Blackman, utkom i 2008.Forlagspresentasjon av biografien  hos Tamarind Books

Blackman bor med ektemann og datter i Kent.

 Bøker  
Gjennombruddet kom med Hacker (1992), hvor Vicky må bryte seg inn i en banks datasystem for å bevise at faren hennes ikke har begått underslag. I Thief! (1995) blir hovedpersonen Lydia sendt inn i framtida etter urettmessige anklager om tyveri.

Ungdomsromanen Pig Heart Boy (1997) om den trettenårige Cameron som trenger en hjertetransplantasjon, ble filmet av BBC i 1999 som en serie i seks episoder. Serien vant en BAFTA-pris. Hun har også skrevet andre tv-manus.Se profil på Internet Movie Database

Serien Noughts & CrossesForfatteren presenterer Noughts & Crosses  hos meettheauthor.co.uk skildrer et alternativt univers, med omvendt rasisme, hvor sorte utgjør overklassen og hvite utgjør underklassen. Et hovedtema gjennom serien er den umulige kjærligheten mellom den fargede overklassejenta Sephy og den hvite gutten Callum. En dramatisering av det første bindet i serien ble framført av Royal Shakespeare Company i 2008.

På norsk finnes Datamaskin-spøkelset (1998)Datamaskin-spøkelset, ebok fra bokhylla.no og På sporet (1999, Lie detectives)På sporet, ebok fra bokhylla.no.

 Referanser 

 Eksterne lenker 



Kategori:Engelske barnebokforfattere
Kategori:Order of the British Empire (OBE)
Kategori:Personer fra London